कांग्रेस का बीकानेर बंद सात को
बीकानेर | शहरकी बिजली व्यवस्था निजी हाथों में सौंपने के विरोध में कांग्रेस ने आर-पार की लड़ाई का एलान कर दिया है। इसके लिए कांग्रेस ने सात को बीकानेर बंद की घोषणा की है।
कांग्रेस ने इस मुद्दे पर शनिवार को मीटिंग बुलाई। मीटिंग में कांग्रेस नेताओं ने अब तक के विरोध का सरकार पर कोई असर नहीं होने पर नाराजगी जताते हुए शहर के सभी लोगों को साथ लेकर बीकानेर बंद करवाने का निर्णय लिया गया। मीटिंग में शहर अध्यक्ष यशपाल गहलोत ने कार्यकर्ताओं को संबोधित करते हुए कहा कि प्रदेश सरकार अपने लोगों को फायदे पहुंचाने के लिए आम आदमी को नुकसान पहुंचा रही है, जिसे कांग्रेस बर्दाश्त नहीं करेगी। उन्होंने कहा, अगर सरकार ने अपना फैसला वापस नहीं लिया तो कांग्रेस का हर कार्यकर्ता आम आदमी के हितों के लिए सड़क पर डेरा डालेगा। प्रदेश सचिव जिया उर रहमान आरिफ ने कहा, कांग्रेस की विरोध रैली के बाद आम जनता कांग्रेस के साथ जुड़कर विद्युत व्यवस्था को निजी हाथों में सौंपने का विरोध कर रही है। आरिफ ने सुझाव दिया कि बीकानेर बंद के लिए हमें सोशल मीडिया का इस्तेमाल करना चाहिए। गोपाल गहलोत ने कहा, बीजेपी सरकार के इस निर्णय से स्पष्ट हो गया है कि वह पूंजीपतियों की सरकार है। सीएम और मंत्रियों को आमजन के हितों से कोई सरोकार नहीं है।
कार्यकर्ताओं को संबोधित करते कांग्रेस शहरअध्यक्ष यशपाल गहलेात
मीटिंग में इन्होंने भी दिए सुझाव
गोपालगहलोत, कन्हैयालाल कल्ला, आनंद जोशी, रमेश व्यास, टिंकू भाटी, कमला बिश्नोई, ललित तेजस्वी, यूथ कांग्रेस लोकसभा अध्यक्ष बिश्नाराम सियाग, विधानसभा अध्यक्ष आजम अली, आनंदसिंह सोढ़ा, महिला कांग्रेस शहर अध्यक्ष सुनीता गौड़, महिला कांग्रेस प्रदेश उपाध्यक्ष सरस्वती लेघा, सेवादल प्रदेश संघटक लालचंद गहलोत, गुलाब गहलोत, गौरीशंकर व्यास, नितिन वत्सस, देवेन्द्र बिस्सा, रवि पुरोहित, महिला कांग्रेस ब्लॉक अध्यक्ष आशादेवी स्वामी, अब्दुल रहमान लोदरा, इंटक नेता किशन पंवार, पार्षद मनोज नायक, शहाबबुद्दीन भुट्टा, पूर्व पार्षद रमजान अली कच्छावा, आदि ने भी विचार रखे।
hin_Deva hin_Deva hin_Deva hin_Deva hin_Deva bho_Deva